Gandia sorteja 100 casques de Reis entre tots els xiquets i xiquetes de la ciutat
22 desembre 2023

## Gandia sorteja 100 casques de Reis entre tots els xiquets i xiquetes de la ciutat22 desembre 2023Última actualització: 22 desembre 2023

![](../gestion/img/dabf56409cea01d6d287dfc7bb6d9003f29fd4827e682d824447ff73afc76e0d.jpg)  
  

La **regidora delegada de Comerç, Elena Moncho**; el **president de l'Associació de Pastissers i Forners de Gandia, Miguel Roselló** i el seu **tresorer, Raül Llopis**, han presentat hui el **sorteig de 100 casques de Nadal** que han organitzat l'Ajuntament i l’agrupació anteriorment mencionada.

  
Així doncs, els premis es repartiran entre **tots els xiquets i xiquetes de la ciutat que vullguen participar**. Cada dia, un patge reial visitarà un barri per a recollir les seues cartes i portarà amb si una bústia en el qual els interessats podran depositar la seua participació en la rifa.

  
Cal explicar que, com el barri de Corea no rebrà la visita del patge fins al dia del sorteig, hi haurà una bústia en el Centre Social de la barriada des del dia 27.

  
Els guanyadors s'**anunciaran el dia 4 de gener** i rebran una trucada de l'Ajuntament pel número de contacte que hagen apuntat en la papereta. El **dia 5 hauran de presentar-se a la sala de plens** del consistori per a recollir el seu premi. Les casques que sobren es donaran al menjador social de la ciutat.

  
L'objectiu d'aquesta proposta és promocionar aquest tradicional dolç el sabor del qual ja coneixen molts xiquets de Gandia gràcies a la iniciativa «Casca de reis a l’escola». _‘Una vegada més, agraïm l'esforç que fa l'Ajuntament de Gandia per a donar visibilitat al nostre gremi i recuperar aquesta bonica tradició’_, ha comentat Llopis.

  
Finalment, Roselló ha explicat que espera que aquesta _‘molt bona idea’_  siga tot un èxit, i ha animat a tots els menuts de la localitat a participar.